CELEX: 32015D0278
Language: et
Date: 2015-02-18 00:00:00
Title: Komisjoni rakendusotsus (EL) 2015/278, 18. veebruar 2015 , millega muudetakse otsust 2010/221/EL seoses riiklike meetmetega, millega hoitakse ära teatavate veeloomadel esinevate taudide sissetoomine Iirimaa, Soome ja Ühendkuningriigi teatavatesse piirkondadesse (teatavaks tehtud numbri C(2015) 791 all)  EMPs kohaldatav tekst

20.2.2015   
            
            
               ET
            
            
               Euroopa Liidu Teataja
            
            
               L 47/22
            
         KOMISJONI RAKENDUSOTSUS (EL) 2015/278,
   18. veebruar 2015,
   millega muudetakse otsust 2010/221/EL seoses riiklike meetmetega, millega hoitakse ära teatavate veeloomadel esinevate taudide sissetoomine Iirimaa, Soome ja Ühendkuningriigi teatavatesse piirkondadesse
   
      
         (teatavaks tehtud numbri C(2015) 791 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 24. oktoobri 2006. aasta direktiivi 2006/88/EÜ vesiviljelusloomade ja vesiviljelustoodete loomatervishoiunõuete ning teatavate veeloomadel esinevate taudide ennetamise ja tõrje kohta, (1) eriti selle artikli 43 lõiget 2,
   ning arvestades järgmist:
   
               (1)
            
            
               Komisjoni otsusega 2010/221/EL (2) on teatavatel liikmesriikidel lubatud kohaldada veeloomade partiide suhtes turulelaskmise ja impordi piiranguid, et hoida ära teatavate taudide sissetoomist nende territooriumile, tingimusel et liikmesriigid on tõendanud, et nende territoorium või selle teatavad piiritletud alad on asjaomastest taudidest vabad või et liikmesriigis kohaldatakse sellise olukorra saavutamiseks tõrje- või likvideerimisprogramme.
            
         
               (2)
            
            
               Otsuses 2010/221/EL on sätestatud, et selle I lisas loetletud liikmesriike ja alasid tuleb käsitada vabana samas lisas loetletud taudidest. Lisaks on kõnealuse otsusega heaks kiidetud teatavate liikmesriikide poolt vastu võetud likvideerimisprogrammid, mis käsitlevad selle otsuse II lisas loetletud alasid ja taude. Selle otsusega on samuti heaks kiidetud teatavate liikmesriikide poolt vastu võetud likvideerimisprogrammid, mis käsitlevad austrite herpesviirust 1 μνar (OsHV-1 μVar) sama otsuse III lisas loetletud aladel.
            
         
               (3)
            
            
               Praegu on otsuse 2010/221/EL I lisas loetletud järgmised Ühendkuningriigi piirkonnad, kus austrite herpesviirust 1μνar (OsHV- 1 μVar) ei esine: Suurbritannia territoorium, v.a Whitestable'i laht (Kent), Blackwateri suudmeala (Essex) ja Poole'i sadam (Dorset), Larne Loughi piirkond Põhja-Iirimaa territooriumil ning Guernsey territoorium.
            
         
               (4)
            
            
               Ühendkuningriik teatas komisjonile, et viirust OsHV-1 μVar on täheldatud ka Crouchi jõest (Essex) pärit suurtel hiidaustritel (Crassostrea gigas). See juhtum on uus viiruse OsHV-1 μVar puhang piirkonnas, mis asub praegu taudivabaks tunnistatud Suurbritannia territooriumil. Seepärast tuleks muuta otsuse 2010/221/EL I lisas loetletud ning heakskiidetud riiklike meetmetega hõlmatud Ühendkuningriigi piirkondade geograafilist piiritlust.
            
         
               (5)
            
            
               Lisaks teatas Ühendkuningriik komisjonile, et viirusest OsHV-1 μVar vabaks tunnistatud Põhja-Iirimaa osade geograafilist piiritlemist käsitlev kanne otsuse 2010/221/EL I lisas ei ole kooskõlas Ühendkuningriigi esitatud kinnitusega. Õige piiritlus peaks olema „Põhja-Iirimaa territoorium, v.a Dundrumi ja Killough' laht, Foyle'i, Carlingfordi ja Strangfordi laht”. Seepärast tuleks I lisa vastavalt muuta.
            
         
               (6)
            
            
               Otsuse 2010/221/EL II lisas on Soome territooriumi mandriosa praegu loetletud alana, kus kohaldatakse bakteriaalse neeruhaiguse suhtes heakskiidetud likvideerimisprogrammi.
            
         
               (7)
            
            
               Seega kiidetakse otsusega 2010/221/EL heaks teatavad Soome riiklikud meetmed taudile vastuvõtlikku liiki kuuluvate vesiviljelusloomade partiide nimetatud aladele toomise suhtes. Et kõnealuste riiklike meetmete asjakohasust saaks uuesti hinnata, on neid meetmeid kõnealuse otsuse artikli 3 lõike 2 kohaselt lubatud kohaldada kuni 31. detsembrini 2015.
            
         
               (8)
            
            
               Soome teatas komisjonile, et ta on otsustanud jätta bakteriaalse neeruhaiguse välja selliste veeloomadel esinevate taudide loetelust, mida tuleb Soomes kohustuslikus korras tõrjuda ja likvideerida. Kõnealune otsus jõustus 1. detsembril 2014. Sellest tulenevalt ei kohalda Soome alates sellest kuupäevast enam bakteriaalse neeruhaiguse likvideerimise programmi, mis on heaks kiidetud kooskõlas direktiivi 2006/88/EÜ artikliga 43 kogu Soome territooriumi või selle osade suhtes. Seepärast tuleks Soomet käsitlev kanne otsuse 2010/221/EL II lisast välja jätta ja kõnealust muudatust tuleks kohaldada alates 1. detsembrist 2014.
            
         
               (9)
            
            
               Otsuse 2010/221/EL III lisas on Iirimaa territooriumi seitse piirkonda praegu loetletud aladena, kus kohaldatakse austrite herpesviiruse 1 μνar (OsHV-1 μVar) heakskiidetud seireprogrammi.
            
         
               (10)
            
            
               Iirimaa on teatanud komisjonile viiruse OsHV-1 μνar tuvastamisest ühes nendest piirkondadest, nimelt 6. piirkonnas Askeatoni lahes. Seega tuleks otsuse 2010/221/EL III lisas Iirimaad käsitlevas kandes muuta 6. piirkonna geograafilist piiritlust.
            
         
               (11)
            
            
               Seepärast tuleks otsust 2010/221/EL vastavalt muuta.
            
         
               (12)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2010/221/EL I, II ja III lisa asendatakse käesoleva otsuse lisa tekstiga.
   Artikkel 2
   Käesolevat otsust kohaldatakse alates 1. detsembrist 2014.
   Artikkel 3
   Käesolev otsus on adresseeritud liikmesriikidele.
   
      Brüssel, 18. veebruar 2015
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  ELT L 328, 24.11.2006, lk 14.
   
      (2)  Komisjoni otsus 2010/221/EL, 15. aprill 2010, millega kiidetakse heaks riiklikud meetmed, millega piiratakse teatavate vesiviljelusloomadel ja looduslikel veeloomadel esinevate taudide mõju kooskõlas nõukogu direktiivi 2006/88/EÜ artikliga 43 (ELT L 98, 20.4.2010, lk 7).
   
      LISA
      „
            I LISA
            
               Liikmesriigid ja alad, mida peetakse vabaks tabelis loetletud taudidest ning kus on lubatud võtta kõnealuste taudide sissetoomise vältimiseks riiklikke meetmeid kooskõlas direktiivi 2006/88/EÜ artikli 43 lõikega 2
            
            
                        Taud
                     
                     
                        Liikmesriik
                     
                     
                        Kood
                     
                     
                        Heakskiidetud riiklike meetmetega hõlmatud ala geograafiline piiritlus
                     
                  
                        Karpkala kevadvireemia (SVC)
                     
                     
                        Taani
                     
                     
                        DK
                     
                     
                        Kogu territoorium
                     
                  
                        Iirimaa
                     
                     
                        IE
                     
                     
                        Kogu territoorium
                     
                  
                        Ungari
                     
                     
                        HU
                     
                     
                        Kogu territoorium
                     
                  
                        Soome
                     
                     
                        FI
                     
                     
                        Kogu territoorium
                     
                  
                        Rootsi
                     
                     
                        SE
                     
                     
                        Kogu territoorium
                     
                  
                        Ühendkuningriik
                     
                     
                        UK
                     
                     
                        Kogu Ühendkuningriigi territoorium;
                        Guernsey, Jersey ja Mani saare territoorium
                     
                  
                        Bakteriaalne neeruhaigus (BKD)
                     
                     
                        Iirimaa
                     
                     
                        IE
                     
                     
                        Kogu territoorium
                     
                  
                        Ühendkuningriik
                     
                     
                        UK
                     
                     
                        Põhja-Iirimaa territoorium;
                        Guernsey, Jersey ja Mani saare territoorium
                     
                  
                        Nakkuslik pankrease nekroos (IPN)
                     
                     
                        Soome
                     
                     
                        FI
                     
                     
                        Territooriumi mandriosa
                     
                  
                        Rootsi
                     
                     
                        SE
                     
                     
                        Territooriumi mandriosa
                     
                  
                        Ühendkuningriik
                     
                     
                        UK
                     
                     
                        Mani saar
                     
                  
                        
                           Gyrodactylus salaris'e nakkus (GS)
                     
                     
                        Iirimaa
                     
                     
                        IE
                     
                     
                        Kogu territoorium
                     
                  
                        Soome
                     
                     
                        FI
                     
                     
                        Tenojoki jõe ja Näätämönjoki jõe valgalad; Paatsjoki jõe, Tuulomajoki jõe ja Uutuanjoki jõe valgalasid käsitatakse puhvertsoonidena
                     
                  
                        Ühendkuningriik
                     
                     
                        UK
                     
                     
                        Kogu Ühendkuningriigi territoorium;
                        Guernsey, Jersey ja Mani saare territoorium
                     
                  
                        Austrite herpesviirus 1 μνar (OsHV-1 μVar)
                     
                     
                        Ühendkuningriik
                     
                     
                        UK
                     
                     
                        Ühendkuningriigi territoorium, välja arvatud Whitestable'i laht (Kent), Blackwateri suudmeala ja Crouchi jõgi (Essex) ning Poole'i sadam (Dorset);
                        Põhja-Iirimaa territoorium, v.a Dundrumi ja Killough' laht, Foyle'i, Carlingfordi ja Strangfordi laht
                        Guernsey territoorium
                     
                  
         
            II LISA
            
               Liikmesriigid ja nende osad, kus kohaldatakse teatavate vesiviljelusloomade taudide suhtes likvideerimisprogramme ning kus on lubatud võtta kõnealuste taudide tõrjeks riiklikke meetmeid kooskõlas direktiivi 2006/88/EÜ artikli 43 lõikega 2
            
            
                        Taud
                     
                     
                        Liikmesriik
                     
                     
                        Kood
                     
                     
                        Heakskiidetud riiklike meetmetega hõlmatud ala geograafiline piiritlus
                     
                  
                        Bakteriaalne neeruhaigus (BKD)
                     
                     
                        Rootsi
                     
                     
                        SE
                     
                     
                        Territooriumi mandriosa
                     
                  
                        Nakkuslik pankrease nekroos (IPN)
                     
                     
                        Rootsi
                     
                     
                        SE
                     
                     
                        Territooriumi rannikuosa
                     
                  
         
            III LISA
            
               Liikmesriigid ja alad, kus kohaldatakse austrite herpesviiruse 1 μνar (OsHV-1 μνar) seireprogramme ning kus on lubatud võtta kõnealuse taudi tõrjeks riiklikke meetmeid kooskõlas direktiivi 2006/88/EÜ artikli 43 lõikega 2
            
            
                        Taud
                     
                     
                        Liikmesriik
                     
                     
                        Kood
                     
                     
                        Heakskiidetud riiklike meetmetega hõlmatud ala geograafiline piiritlus (liikmesriik, vöönd või piirkond)
                     
                  
                        Austrite herpesviirus 1 μνar (OsHV-1 μνar)
                     
                     
                        Iirimaa
                     
                     
                        IE
                     
                     
                        1. piirkond: Sheephaveni laht
                        2. piirkond: Gweebara laht
                        3. piirkond: Killala, Broadhaveni ja Blacksodi laht
                        4. piirkond: Streamstowni laht
                        5. piirkond: Bertraghboy ja Galway laht
                        6. piirkond: Poulnasharry laht
                        7. piirkond: Kenmare'i laht
                     
                  ”